মিজানুর রহমান চৌধুরী (নীলফামারীর রাজনীতিবিদ)

মিজানুর রহমান চৌধুরী (জন্ম: - মৃত্যু: ৬ এপ্রিল ২০১৩) হলেন একজন বাংলাদেশী রাজনীতিবিদ, স্বাধীনতা যুদ্ধের মুক্তিযোদ্ধা ও সাবেক সংসদ সদস্য। তিনি বাংলাদেশ জামায়াতে ইসলামীর মনোনয়নে নীলফামারী-৩ আসন থেকে দুই বার সংসদ সদস্য নির্বাচিত হয়েছিলেন। চৌধুরী মুক্তিযুদ্ধে জলঢাকা থানা মুজিব বাহিনীর প্রধান ছিলেন।

 কর্মজীবন 
চৌধুরী ১৯৯৬ সাধারণ নির্বাচনে নীলফামারী-৩ থেকে জামায়াতে ইসলামীর প্রার্থী হয়ে সংসদ সদস্য নির্বাচিত হয়েছিলেন। তিনি ২০০১ সংসদ নির্বাচনে পুনরায় নির্বাচিত হন। তার নির্বাচনী এলাকা জলঢাকা উপজেলা জামায়াতে ইসলামীর একটি শক্ত ঘাঁটি হিসাবে পরিচিত।

 বিতর্ক 
২০০৮ সালে চৌধুরী জামায়াত থেকে বহিঃস্কৃত হয়েছিলেন। জামায়াতে ইসলামী থেকে বহিষ্কারে কারণ তার বিরুদ্ধে সরকারি অনুদানের টিন চুরির অভিযোগ ছিল। কিন্তু সত্যতা এই যে, তিনি এতে আসলে সম্পৃক্ত ছিলেন না। 

 মৃত্যু 
মিজানুর রহমান চৌধুরী ৬ এপ্রিল ২০১৩ সালে কিডনী জনিত ও হৃদরোগে আক্রান্ত হয়ে চিকিৎসাধীন অবস্থায় রংপুর মেডিকেল কলেজ হাসপাতালে মৃত্যুবরণ করেন।

 তথ্যসূত্র 

বিষয়শ্রেণী:২০১৩-এ মৃত্যু
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:নীলফামারী জেলার ব্যক্তি